VENDIM
Nr. 77, datë 14.4.2025

MBI DHËNIEN E AUTORIZIMIT NGA ERE PËR VENDOSJEN E TRANSFERIMIT NËPËRMJET VENDOSJES SË BARRËS SIGURUESE TË ASETEVE FIKSE TË SHOQËRISË “M.C. ENERGJI GOJAN” SHA

Në mbështetje të neneve 16, 20, germa “a”, dhe 44, pika 1, të ligjit nr. 43/2015, “Për sektorin e energjisë elektrike”, të ndryshuar; të neneve 4, germa “b”, 6, 7 dhe 8, të “Rregullores së procedurave të transferimit të aseteve nga të licencuarit”, miratuar me vendimin e Bordit të Entit Rregullator të Energjisë (ERE) nr. 119, datë 21.7.2016; si dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 14.4.2025, mbasi shqyrtoi relacionin me nr. 169/10 prot., datë 20.3.2024, të Drejtorisë së Licencimit dhe Autorizimeve, “Mbi kërkesën e shoqërisë ‘M.C. Energji Gojan’ sh.a. për marrjen e autorizimit nga ERE për transferimin (nëpërmjet vendosjes së barrës siguruese) të aseteve fikse të saj”,
konstatoi se:
Për qëllime të shqyrtimit të kërkesës për dhënien e autorizimit për shoqërinë “M.C. Energji Gojan” sh.p.k. është ndjekur procedura dhe është analizuar dokumentacioni, si më poshtë vijon: 
1. Kërkesa për marrjen e autorizimit
- Shoqëria “M.C. Energji Gojan” sh.p.k. është e licencuar nga ERE në veprimtarinë e prodhimit të energjisë elektrike nga HEC “Gojan”, me kapacitet të instaluar 15 mw, me vendndodhje në lumin Fan i Madh, në zonën midis fshatrave Shkozë dhe Gojan, Njësia Administrative Gjegjan, Bashkia Pukë, qarku Shkodër, me vendimin e Bordit të ERE-s nr. 276, datë 13.12.2024.
- Me shkresën e protokolluar në ERE me nr. 169 prot., datë 16.1.2025, shoqëria paraqiti kërkesën për marrjen e autorizimit për transferimin e aseteve të paluajtshme të saj si mjet për garantimin e shlyerjes së detyrimit ndaj “Banka OTP Albania” sh.a.
2. Procedura e ndjekur 
- Bordi i ERE-s, me vendimin nr. 32, datë 3.2.2025, vendosi fillimin e procedurës për shqyrtimin e kërkesës së shoqërisë.
- Për vendimmarrjen në fjalë, ERE ka njoftuar Ministrinë e Infrastrukturës dhe Energjisë me shkresën nr. 35/5 prot., datë 6.2.2025, si dhe me shkresën nr. 169/3 prot., datë 12.2.2025, ERE njoftoi shoqërinë për vendimin e Bordit, si dhe kërkoi plotësimin e dokumentacionit të nevojshëm për vijimin e procedurës.
- Në përgjigje të shkresave të ERE-s nr. 169/3 prot., datë 13.2.2025 dhe nr. 169/7 prot., datë 25.2.2025, shoqëria, me shkresat nr. 169/6 prot., datë 20.2.2025, nr. 169/8 prot., datë 6.3.2025 dhe nr. 169/12 prot., datë 28.3.2025, ka depozituar dokumentacionin plotësues të kërkuar, përfshirë listën e aseteve të HEC-it, në përputhje me kërkesat e përcaktuara nga ERE në shkresën nr. 169/9 prot., datë 13.3.2025.
3. Konstatime mbi përputhshmërinë me rregulloren
- Nga shqyrtimi përfundimtar i aplikimit, rezulton se shoqëria ka plotësuar dokumentacionin sipas kërkesave të nenit 7, pika 1, germat “a” deri “j”, si dhe të pikave 3, 4 dhe 6 të “Rregullores së procedurave të transferimit të aseteve nga të licencuarit”, miratuar me vendimin e Bordit të ERE-s nr. 119, datë 21.7.2016.
[bookmark: _GoBack]4. Kushtet për dhënien e autorizimit
- Dhënia e autorizimit nga ERE për transferimin e aseteve fikse që i shërbejnë veprimtarisë së licencuar nuk e përjashton shoqërinë nga detyrimi për të siguruar miratimet përkatëse nga autoritetet e tjera publike apo palët e treta, nëse kjo kërkohet nga legjislacioni apo marrëveshjet kontraktuale në fuqi. Ky kusht vendoset për të garantuar që autorizimi i ERE-s të mos interpretohet si zëvendësim i detyrimeve të tjera ligjore, veçanërisht në rastet kur kontratat koncesionare parashikojnë miratime shtesë për vendosjen e barrës ose transferimin e aseteve.
- Për shkak të natyrës së barrës siguruese mbi asetet e licencuara, vlerësohet që shoqëria të detyrohet të njoftojë menjëherë ERE-n në rast të heqjes së kësaj barre apo të ndonjë ekzekutimi të detyrueshëm mbi këto asete.
Për gjithë sa më sipër, Bordi i ERE-s

VENDOSI:

1. Të miratojë kërkesën e shoqërisë “M.C. Energji Gojan” sh.a. për marrjen e autorizimit nga ERE për transferimin e aseteve fikse të saj, si mjet për garantimin e shlyerjes së detyrimit ndaj “Banka OTP Albania” sh.a., në bazë të “Marrëveshjes Siguruese” nr. 1269 rep., nr. 264 kol., datë 28.3.2025, të lidhur ndërmjet shoqërisë “M.C. Energji Gojan” sh.p.k., në cilësinë e barrëdhënësit, dhe “Banka OTP Albania” sh.a., në cilësinë e barrëmarrësit (lista e aseteve bashkëlidhur). 
2. Dhënia e autorizimit sipas përcaktimeve të pikës 1 nuk e çliron shoqërinë “M.C. Energji Gojan” sh.p.k. nga detyrimi për të marrë autorizimin/miratimin e organeve të tjera apo palëve të treta për këtë ndryshim, në rast se kjo kërkohet nga këto organe.
3. Shoqëria “M.C. Energji Gojan” sh.p.k. të njoftojë menjëherë ERE-n për heqjen e barrës siguruese mbi asetet e paluajtshme të saj që i shërbejnë veprimtarisë së licencuar ose në rast të ndodhjes së një ekzekutimi të detyrueshëm.
4. Ky vendim është objekt rishikimi në rast se shoqëria dokumenton heqjen e hipotekës dhe barrës siguruese të radhës së parë të vendosur mbi asetet e saj.
5. Drejtoria e Licencimit dhe Autorizimeve të njoftojë shoqërinë “M.C. Energji Gojan” sh.p.k. dhe Ministrinë e Infrastrukturës dhe Energjisë për vendimin e Bordit të ERE-s.
Ky vendim hyn në fuqi menjëherë. 
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

 KRYETAR
Petrit Ahmeti

Lista e aseteve të shoqërisë “M.C. Energji Gojan” sh.p.k.

1. Vepra e marrjes, me vlerë 93,048,096 lekë.
2. Kanali i furnizimit, me vlerë 8,089,988 lekë.
3. Dekantuesi, me vlerë 95,743,738 lekë.
4. Tuneli i sjelljes, me vlerë 846,034,107 lekë.
5. Baseni i presionit, me vlerë 161,744,192 lekë.
6. Tubacioni, me vlerë 152,418,315 lekë.
7. Nënstacioni, me vlerë 7,845,692 lekë.
8. Godinë e centralit, me vlerë 91,372,816 lekë.
9. Kanali i shkarkimit, me vlerë 12,513,281 lekë.
10. Makineri e pajisje, me vlerë 722,683,914 lekë.
Në total rezultojnë 2,191,494,140 lekë.
